জিদানের শেষ দিকে দলের সঙ্গে কোনোভাবেই খাপ খাওয়াতে পারছিলেন না বেল। ওয়েলস তারকার খেলার ধরনও ঠিক দলের ধরনের সঙ্গে যাচ্ছিল না। চোট থেকে ফেরার পরও মাঠের বাইরে অনেক সময় কাটাতে হয়েছে বেলকে। কিন্তু চ্যাম্পিয়নস লিগ ফাইনালে বদলি নেমে তাঁর দুই গোলে টানা তৃতীয় শিরোপা জিতেছে রিয়াল। সেই জোড়া গোল তাঁর মাদ্রিদ ক্যারিয়ারের মোড় ঘুরিয়ে দিয়েছে। বেলকে রিয়াল মাদ্রিদে আনাই হয়েছিল চ্যাম্পিয়নস লিগ জেতার জন্য। সেটা তিনি করেছেন, পাঁচ বছরেই জিতেছেন চার চ্যাম্পিয়নস লিগ। কিন্তু বারবারই রোনালদোর সঙ্গী হয়ে, তাঁর ছায়ায় আড়াল হয়ে। এবার সময় নিজেই সে আলো কেড়ে নেওয়ার।